**Ministru kabineta noteikumu projekta "Grozījumi Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju"" (turpmāk – Noteikumu projekts) izstrādāts, pamatojoties uz Tieslietu padomes 2016. gada 28. novembra lēmumu Nr. 82 "Par Rīgas pilsētas Zemgales priekšpilsētas tiesas un Rīgas pilsētas Kurzemes rajona tiesas reorganizācijas plānu", ar kuru apstiprināts Rīgas pilsētas Zemgales priekšpilsētas tiesas un Rīgas pilsētas Kurzemes rajona tiesas reorganizācijas plāns, pievienojot Rīgas pilsētas Zemgales priekšpilsētas tiesu Rīgas pilsētas Kurzemes rajona tiesai un precizējot tiesas nosaukumu - Rīgas pilsētas Pārdaugavas tiesa, kā arī paredzot, ka reorganizācija pabeidzama ar 2017. gada 1. februāri (turpmāk – TP Lēmums). Atbilstoši apstiprinātajam plānam, Tieslietu ministrijai līdz 2016. gada 10. decembrim uzdots izstrādāt un iesniegt izskatīšanai Ministru kabinetā Noteikumu projektu.Minētā uzdevuma izpilde cita starpā ir saistīta ar Valdības rīcības plānā Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275) iekļauto uzdevumu – turpināt iesāktās tiesu teritoriju reformas, izlīdzinot tiesu noslodzi un efektivizējot tiesu darba organizāciju, (142. uzdevums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši TP Lēmumam līdz ar reorganizācijas pabeigšanu Rīgas pilsētas Zemgales priekšpilsētas tiesa tiks pievienota Rīgas pilsētas Kurzemes rajona tiesai, precizējot tiesas nosaukumu – Rīgas pilsētas Pārdaugavas tiesa. Tādejādi, lai nodrošinātu TP Lēmuma izpildi, izstrādāts Noteikumu projekts, paredzot Rīgas pilsētas Pārdaugavas tiesas darbības teritoriju pēc 2017. gada 1. februāra.Atbilstoši Ministru kabineta 2015. gada 28. jūlija noteikumu Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritorijām"" (turpmāk – Noteikumi Nr. 412) 3. punktam Rīgas pilsētas tiesu darbības teritorija atbilst Rīgas pilsētas teritoriālajam iedalījumam, izņemot Rīgas pilsētas Vidzemes priekšpilsētas tiesu. Noteikumu projekts paredz izdarīt grozījumus Noteikumu Nr. 412 3. punktā paredzot, ka Rīgas pilsētas tiesu darbības teritorija atbilst Rīgas pilsētas teritoriālajam iedalījumam, izņemot Rīgas pilsētas Vidzemes priekšpilsētas tiesu un Rīgas pilsētas Pārdaugavas tiesu. Rīgas pilsētas Vidzemes priekšpilsētas tiesas darbības teritorija atbilst Rīgas Centra rajonam un Rīgas Vidzemes priekšpilsētai. Rīgas pilsētas Pārdaugavas tiesas darbības teritorija atbilst Rīgas Kurzemes rajonam un Rīgas Zemgales priekšpilsētai.Tāpat attiecīgi precizēts Noteikumu Nr. 412 6. punkts, nosakot, ka Rīgas pilsētas Vidzemes priekšpilsētas tiesas sastāvā ir zemesgrāmatu nodaļa, kuras darbības teritorijai atbilst Rīgas pilsētas Pārdaugavas tiesas, Rīgas pilsētas Latgales priekšpilsētas tiesas, Rīgas pilsētas Vidzemes priekšpilsētas tiesas, un Rīgas pilsētas Ziemeļu rajona tiesas darbības teritorija. Tāpat Noteikumu projekts paredz izdarīt grozījumu Noteikumi Nr. 412 1. pielikuma 3. punktā, kas noteic Rīgas apgabaltiesas darbības teritoriju. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas kopējo skaitlisko apmēru noteikt nav iespējams.Sabiedrības mērķgrupa, kuras intereses ietekmē šis Noteikumu projekts, ir personas, kuras vēršas tiesā, jo Noteikumu projekts nosaka Rīgas pilsētas Pārdaugavas tiesas darbības teritoriju, no kā ir atkarīga lietu piekritība. Rīgas pilsētas Kurzemes rajona tiesā un Rīgas pilsētas Zemgales priekšpilsētas tiesā katrā ir apstiprinātas 14 tiesneša amata vietas (kopskaitā – 28 tiesneša amata vietas). Rīgas pilsētas Kurzemes rajona tiesā apstiprinātas 46 darbinieku amata vietas un Rīgas pilsētas Zemgales priekšpilsētas pilsētas tiesā – 47 darbinieku amata vietas. Visas tiesu darbinieku amata vietas ir aizpildītas, vakanču nav.Tiesu darbības teritoriju pārskatīšana pati par sevi nerada tiesu kompetencē izskatāmo lietu samazinājumu, tādējādi reformas rezultāta mērķis nav tiesnešu vai tiesu nodaļu darbinieku skaita samazināšana. Vienlaikus, izvērtējot ārvalstu praksi, secināts, ka tiesu darbību teritoriju pārskatīšana ļauj optimizēt tiesu resursus, piemēram, pārdalot rakstveida tulkošanas darbus, nododot tos mazāk noslogotam tiesu namam, tādejādi paaugstinot tiesu resursu efektīvu izmantošanu. Līdz ar to, Tieslietu ministrijas ieskatā, konstatējot objektīvu apstākļus, tiesas priekšsēdētāja kompetencē būtu izvērtējama tiesas darbinieku noslogotība un nepieciešamības gadījumā pārskatāmas to kompetences. |
| 2. | Tiesiskā regulējuma ietekme uz tautsaimniecību un administratīvo slogu | Izmaiņas primāri saistītas ar tiesas reorganizāciju organizatoriskā līmenī (viens tiesas priekšsēdētājs, vienota lietu sadales sistēma, tiesnešu slodžu izlīdzināšana). Minētā reforma vispārīgi nav saistīta ar iepriekšējo tiesu slēgšanu.  |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Projekts būtiski neietekmēs tiesu tiesnešus un darbiniekus, jo tiesas reorganizācija veicama organizatoriskā līmenī, neparedzot tiesu fizisku slēgšanu.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Š.g. 30. novembrī notika sanāksme Tieslietu ministrijā ar reorganizējamo tiesu deleģētiem pārstāvjiem (tiesnešiem un tiesu darbiniekiem) par plānoto reformu un izmaiņām.Lai nodrošinātu sabiedrības līdzdalību, atbilstoši Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" noteiktajam, informācija par izstrādāto Noteikumu projektu 2016. gada 6. decembrī tika izvietota Tieslietu ministrijas mājaslapā.  |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības un plānošanas procesā" 7.4.1 apakšpunktu sabiedrības pārstāvjiem bija iespēja līdzdarboties, rakstiski sniedzot viedokli līdz 2016. gada 20. decembrim par Noteikumu projektu tā izstrādes stadijā.  |
| 3. | Sabiedrības līdzdalības rezultāti | Sabiedrības pārstāvju viedokļi par Noteikumu projektu pēc tā ievietošanas Tieslietu ministrijas mājaslapā nav saņemti.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesu administrācija, Rīgas pilsētas Zemgales priekšpilsētas tiesas un Rīgas pilsētas Kurzemes rajona tiesas priekšsēdētājs.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts būtiski neietekmēs tiesu tiesnešus un darbiniekus, jo tiesas reorganizācija notiek organizatoriskā līmenī, neparedzot tiesu fizisku slēgšanu.Konstatējot objektīvus apstākļus, tiesas priekšsēdētāja kompetencē būtu izvērtējama tiesas darbinieku noslogotība un nepieciešamības gadījumā pārskatāmas to kompetences. |
| 3. | Cita informācija | Nav. |

*Anotācijas III, IV un V sadaļa – Noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

30.11.2016. 12:09

965

D.Obuka

67036833; Daina.Obuka@tm.gov.lv